2013.10.06. Somoskõ - STTKMKE
Ön a 386871. látogatónk!
2013.10.06. Somoskõ
Résztvettünk az Aradi Vértanúk Napja tiszteletére rendezett városi koszorúzási ünnepségen a Somoskõ Váralja Emlékparkban.
Klubunk az ünnepség elõtt megkoszorúzta Somoskeõy István 1848-as honvéd százados sírját a somoskõi temetõben, azután megtekintettük a Pefõfi-kunyhó kiállítási tárgyait, büszkén olvastuk, hogy a megrongált kunyhó helyreállításában 1992-ben a TKM Klub nagyon jelentõs munkát végzett.
A városi ünnepség a somoskõi vár alatt, festõi környezetben, gyönyörû õszi napsütésben a Himnusz hangjaival vette kezdetét. Patakiné Kerner Edit bevezetõje után Székyné dr. Sztrémi Melinda, Salgótarján polgármestere emlékezett az 1848-49-es események hõseire, az Aradi 13-akra és a többi kivégzett vértanúra.
A Zenthe Ferenc Színház Vertich Stúdió elõadómûvészeinek ünnepi mûsora után középiskolások egy-egy szál fehér rózsát helyeztek el a vértanúk arcmásai elõtt, majd égõ fáklyával a kezükben díszsorfalat álltak az ünnepség végéig.
Ezután a koszorúk elhelyezésére került sor gróf Batthyány Lajos szobránál.
Klubunk képviselõi is elhelyezték koszorúnkat.
A megható szép ünnepség a Szózat hangjaival zárult.
Klubunk igen szép számmal képviseltette magát.